《八声甘州 癸亥七月既望，夜景冥郁，略无尘秽，同袁兰村登江亭》
清代·杨夔生

趋夕阳筇笠果幽寻，莫负好旗亭。引平泉花竹，生香不断，著处秋痕。

罨画半奁凉瞑，鱼梦聚芦根。旧日题红地，活水流云。

人与西风是客，载荷筒酒苦，重款青尊。渐苧衣疏索，霜黯拾蓬萤。

怅韦郎、清愁似织，换秋眉，新绿与山分。沈吟久，一星窥塔，红树斜门。

作者简介：杨夔生，（1781-1841），字伯夔，金匮人，芳灿子，官顺天蓟州知州。有《真松阁词》六卷。